Rejîmê Tirkan o ke 9ê teşrîna verêne ra nata îşxalanê xo  dewam keno, serê sibayê yewşemeyî de  hêrişê dewanê Til Temirî kerd. Dewanê Azîzîye û Rihanîye de bi hawanan û obusan, dewa Qasimîye de zî bi tankan û çekanê giranan hêrişî ameyî kerdene.
Serêkanîye de zî ciwanêkî bi nameyê Basil Yusifî ame remnayene û îşkence bi ey ame kerdene. Fotografê îşkenceyî ANHA de ameyî weşanîyene. Fotografan de yeno dîyene ke bi taybetî milê ciwanî de rêçê derbanê giranan estî. Aqibetê ciwanî nêno zanayene.
